യു.എന്നില് സംസാരിക്കാന് അനുമതി തേടി താലിബാന് കാബൂള്: ന്യൂയോര്ക്കില് നടക്കുന്ന യു.എന് പൊതുസമ്മേളനത്തില് സംസാരിക്കാന് അനുമതി തേടി താലിബാന്. യു.എന് വക്താവ് സ്റ്റീഫന് ദുജാറിക് ആണ് ഇക്കാര്യം അറിയിച്ചത്. സമ്മേളനത്തില് വിവിധ ലോക നേതാക്കള് സംബന്ധിക്കുന്നുണ്ട്.അഫ്ഗാനിലെ താലിബാന് സര്ക്കാറിലെ വിദേശകാര്യമന്ത്രി അമീര്ഖാന് മുത്തഖിയാണ് അനുമതി തേടിക്കൊണ്ട് യു.എന് സെക്രട്ടറി ജനറല് അേന്റാണിയോ ഗുട്ടെറസിന് കത്തയച്ചത്. താലിബാന് വക്താവ് സുഹൈല് ഷഹീനെ അഫ്ഗാെന്റ യു.എന് അംബാസഡറായി നാമനിര്ദേശം ചെയ്തിരുന്നു. അതേസമയം, മുന് സര്ക്കാറിലെ അംബാസഡര് ഗുലാം ഇസാസെ ഈ മാസം 27ന് ചേരുന്ന യു.എന് പൊതുസമ്മേളനത്തില് സംസാരിക്കുമെന്നും റിപ്പോര്ട്ടുണ്ട്. എന്നാല്, അഷ്റഫ് ഗനിയെ പുറത്താക്കിയതാണെന്നും അദ്ദേഹത്തെ ലോകരാജ്യങ്ങള് പ്രസിഡന്റായി കണക്കാക്കുന്നില്ലെന്നും അതിനാല് ഇസാസെക്ക് അഫ്ഗാനെ പ്രതിനിധാനംചെയ്ത് യു.എന് സമ്മേളനത്തില് സംബന്ധിക്കാന് കഴിയില്ലെന്നും മുത്തഖി കത്തില് സൂചിപ്പിച്ചു.